Allah’s Hikmat
دنیا کو خدا نے عمل اور آزمایش کی جگہ بنایا ہے۔ اس کے لیے جو قوانین اس نے مقرر کیے ہیں وہ علم و حکمت پر مبنی ہیں۔ پھر جب وہ چاہتا ہے جہاں چاہتا ہے مداخلت کر کے ان عام قوانین اور علت و معلول سے پیدا ہونے والے نتائج کو بدل بھی دیتا ہے۔ مگر یہ نہیں بتایا جا سکتا ہے کہ خدا نے کب کس جگہ کتنی مداخلت کی۔ اندازہ کیا جاتا ہے۔ جو کام آپ عقل سے خود طے کر سکتے ہین وہ آپ ہی کو طے کرنے ہیں۔ اس میں خدا سے مدد مانگی جاتی ہے مگر پہلے آپ کو اپنی کوشش کرنی ہے۔